KS Daily View 3 มี.ค. 2023
3 มีนาคม 2566

KS Daily View 03.03.2023 >>> รัฐบาลสั่งคลังเลื่อนเก็บภาษีขายหุ้น วันนี้ ! TRUE เข้าเทรดวันแรก SET คาดแกว่งตัว 1,605 – 1,630 จุด หุ้นแนะนำวันนี้ SC
สรุปตลาดหุ้นเมื่อวาน
ในประเทศ SET Index ปิด 1612.64 จุด (-0.45%) หุ้นที่ปรับลงแรงและกดดัชนีคือ BBL -2.7%, GULF -1.95%, CPN -1.81%, PTT -1.56%ฯลฯ ส่วนหุ้นที่ปรับขึ้นเด่นคือ SCC +2.8%, PTTGC +2.66%,  DELTA +1.42% ฯลฯ
ต่างประเทศ : ตลาดหุ้นสหรัฐแกว่งตัวในกรอบแคบๆ อิง ดัชนี Dow Jones 1.05%, S&P500 0.76%, ดัชนี Nasdaq 0.73% โดย Sector ในดัชนี S&P500 ส่วนใหญ่ปรับขึ้น กลุ่มที่ Outperform หลักๆคือ Utilities 1.82%, IT +1.26%, Real Estate +1.22%, Consumer Staples +1.21%ฯลฯ   ส่วนกลุ่มที่ Underperform หลักๆ คือ Financials -0.53%, Consumer Discretionary -0.32%
ประเด็นที่ต้องติดตามและคาดเป็นกระแสต่อการลงทุน  
1.) หุ้น TRUEE + DTAC = TRUE  วันนี้เข้าเทรดวันแรก มุมมอง KS
1.1) แนวโน้มในปี 2023 เราคาดว่าการแข่งขันในตลาดโทรศัพท์เคลื่อนที่และ fixed broadband จะรุนแรงมากขึ้นเนื่องจากลูกค้าของ TRUE อาจไม่พอใจในการรับบริการในช่วงเริ่มต้นของการรวมธุรกิจ   ประเมิน ADVANC อาจไม่ปล่อยให้โอกาสนี้หลุดลอยไปโดยการดึงลูกค้าที่มีมูลค่าสูงมาจาก TRUE   โดยเราคาดมูลค่าการผนึกกำลังจะเริ่มมีโมเมนตัมเชิงบวก ในปี 2025
1.2) ราคาเป้าหมายสิ้นปี 2023  ประเมินที่ 10.32 บาท ปัจจัยหนุนราคาหุ้นในระยะสั้นคาดจะมาจาก
- CPG และ Telenor เพิ่มสัดส่วนการถือหุ้นจาก 29% เป็นมากกว่า 30%
- หุ้นมีโอกาสถูกเพิ่มเข้ามาในดัชนี  MSCI
- มูลค่าการผนึกกำลังที่มากกว่า 3 พันล้านเหรียญฯ
2.) รัฐบาลสั่งคลังเลื่อนเก็บภาษีขายหุ้น มองเป็น sentiment บวกกับตลาดหุ้นไทยวันนี้ นสพ. กรุงเทพธุรกิจรายงานว่า รัฐบาลสั่งคลังเลื่อนเก็บภาษีขายหุ้นในอัตรา 0.11% ของมูลค่าการขายหุ้นออกไปก่อน เนื่องจากสภาธุรกิจตลาดทุนคัดค้านหนัก ทำให้รัฐบาลต้องชะลอกระบวนการทางกฎหมายและส่งเรื่องกลับมายังกระทรวงการคลังปลายเดือน ก.พ.2023 ที่ผ่านมา ขณะที่รัฐบาลเตรียมประกาศการยุบสภาในเร็วๆนี้ ซึ่งจะทำให้ร่างกฎหมายฉบับดังกล่าวต้องกลับไปนับหนึ่งใหม่อีกครั้ง วิเคราะห์ประเด็นดังกล่าวจะเป็น sentiment บวกกับตลาดหุ้นไทยวันนี้ โดยเฉพาะหุ้น Mid-small cap ที่เดิมตลาดมีความกังวลว่าหากมีการจัดเก็บภาษีดังกล่าวมูลค่าการซื้อขายโดยรวมของตลาดลดลง และกลุ่มนี้จะถูกกระทบมากสุด เพราะเป็นกลุ่มที่มีสภาพคล่องในการซื้อขายต่อวันต่ำ
3.) ทิศทางค่าเงินบาทเริ่มแกว่งตัวออกข้าง ล่าสุดอยู่ 34.79 บาท โดยปกติช่วงเดือน มี.ค และ พ.ค. ทุกปีจะเป็นช่วงที่บริษัทจดทะเบียนในประเทศไทยจ่ายเงินปันผลจำนวนมาก  โดยเฉพาะช่วงสงกรานต์ เราคาดจะเห็นการจ่ายปันผลราว 7.1 หมื่นล้านบาท เป็นปัจจัยหนุนให้เงินบาทอ่อนค่า  ประเมินเป็น บวกต่อหุ้นในกลุ่มส่งออก
ทิศทางตลาดหุ้นไทยหลังจากนี้
เรายังคงประเมินช่วงที่ในเดือน มี.ค. กรอบการเคลื่อนไหวของ SET Index อยู่ที่ 1585 – 1666 จุด  ประเมิน Timeline สำคัญที่ต้องเผชิญและเป็นตัวกำหนดทิศทางจะเป็นขาขึ้นหรือ ขาลง คือ  10 มี.ค. Nonfarm Payroll ตลาดคาด 2.15 แสนราย ลดลงจากเดือนก่อนหน้าที่ 5.1 แสนราย และตัวเลข Wage growth ตลาดคาด 0.3%MoM , U-rate คาด 3.4%  ถัดไปคือ 14 มี.ค. อัตราเงินเฟ้อ CPI(%) ตลาดคาดว่าจะปรับตัวลง 5.9%YoY จาก 6.4% ในเดือนก่อนหน้า , 0.4%MoM     23 มี.ค.ประชุม Fed ประเมินตลาดหุ้นคาดจะเกิดการ Rotation  switch มาอยู่ในหุ้นกลุ่มโซนล่าง
ประเมินตลาดหุ้นไทยวันนี้คาดแกว่งในกรอบ 1605 - 1630 จุด หุ้นแนะนำ SC
Top pick
SC(ราคาพื้นฐาน 4.9 บาท)
1.) ปรับประมาณการกำไรปี 2023-24  ขึ้น 5% และ 7.5% ตามลำดับ แม้ว่า มูลค่าโครงการใหม่ที่ SC กำหนดเปิดตัวในปี 2566 ที่ 4.0 หมื่นลบ. จะเป็นไปตามที่เราคาดการณ์ไว้ก่อนหน้านี้ แต่การเปิดตัวโครงการใหม่ที่เร็วกว่าคาด (40% ในครึ่งแรกของปี 2566 เทียบกับสมมติฐานของเราที่ 30%) และการที่ SC ได้รับการปรับปรุงกำลังการผลิตอย่างมาก (เช่น โอนผู้รับเหมาคอนโดบางส่วนไปสร้างที่อยู่อาศัยแนวราบ)
2.) การตอบรับของโครงการคอนโดใหม่ขนาดใหญ่ในงวด 2Q23  และยอดขายที่จะเพิ่มขึ้นอย่างมาก เมื่อมีการเปิดตัวโครงการใหม่จำนวนมาก เรายังมองเห็นความคืบหน้าของการร่วมทุนใหม่ในธุรกิจโรงแรมและคลังสินค้าในช่วงปลาย 2Q23  -3Q23 ซึ่งจะช่วยหนุนราคาหุ้น
รายงานตัวเลขเศรษฐกิจ
วันศุกร์ ติดตาม ตัวเลข Caixin Services PMI จีน เดือน ก.พ. คาด 53.8 จุด (+1.7% MoM) ตัวเลข ISM-nonmanufacturing PMI สหรัฐฯ เดือน ก.พ. คาด 54.5 จุด (-1.3% MoM) ถ้อยแถลงของ Fed Bostic, Fed Bowman, Fed Bowman และ Fed Barkin
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY